
Edrych ymlaen: Dadansoddiad beirniadol o lythrennedd, rhifedd a chymhwysedd digidol fel cyfrifoldebau trawsgwricwlaidd.
Ar gyfer y traethawd hwn bwriedir trafod a chynnal dadansoddiad beirniadol o gyfrifoldebau trawsgwricwlaidd athrawon Cymru, sef llythrennedd, rhifedd a chymhwysedd digidol. I gyd-fynd â hyn bwriedir pwysleisio pwysigrwydd y cyfrifoldebau, gan gynnwys trafod manteision a chyfyngiadau o ganlyniad i’r fath yma o addysgu.
Parhau i ddatblygu mae’r sector addysg yng Nghymru, gydag amrywiaeth o newidiadau ar y brig yn dilyn datblygiad a chyflwyniad posib o gwricwlwm newydd ar gyfer y sector cynradd a’r uwchradd. Selir y datblygiad yma o ganlyniad i adolygiad yr Athro Donaldson (2015) le gwelir awgrymiadau ar gyfer newidiadau gydag argymhellion clir i sicrhau derbynnir disgyblion Cymru'r addysg gorau posib wrth ddatblygu sgiliau gydol oes. Awgryma Donaldson (2015) fod angen i’r sector cyfan dilyn egwyddorion arfer dda'r Cyfnod Sylfaen wrth i’r plant ddysgu’n weithredol a thrwy brofiadau, wrth ddatblygu sgiliau allweddol bywyd, megis llythrennedd a rhifedd.
Pwysig yw nodi mae llythrennedd a rhifedd eisoes yn gyfrifoldebau trawsgwricwlaidd yn dilyn cyflwyniad y ‘Fframwaith Llythrennedd a Rhifedd’ yn 2013, o ganlyniad i ddiffyg perfformiad plant, le disgwylir i’r ddau gyfrifoldeb fod yn rhan annatod o bob gwers i sicrhau ymarfera plant sgiliau allweddol wrth i athrawon cynllunio’r cyfoethogi yma’n ofalus (YGY, 2013). Fodd bynnag, mae cymhwysedd digidol hefyd yn agwedd sydd angen i blant ddatblygu’n barhaus wrth i dechnoleg datblygu’n gyson, le gwelwyd cyflwyniad statudol y ‘Fframwaith Cymhwysedd Digidol’ yn ddiweddar, gyda Donaldson (2015) hefyd yn awgrymu dylai hyn fod yn gyfrifoldeb allweddol, ac yn cael ei drin yn gyfartal â llythrennedd a rhifedd.
Golyga addysgu’n drawsgwricwlaidd fod elfennau o’r cwricwlwm gyda chysylltiadau clir, boed yn gysylltiadau gyda thema dosbarthiadau, neu’n cysylltiadau yn ymwneud ag amrywiaeth o feysydd neu bynciau. Heb os nac oni bai gwelir llawer o farnau am y fath yma o addysgu, boed yn ymwneud â’r manteision neu gyfyngiadau, wrth i athrawon ledled y wlad ceisio sicrhau cysylltiadau clir gyda’r cwricwlwm cenedlaethol, a sicrhau fod cysylltiadau clir i’r wers neu’r dasg i ddatblygu elfennau allweddol o’r ‘Fframwaith Llythrennedd a Rhifedd’ a’r ‘Fframwaith Cymhwysedd Digidol.’ Rhaid ystyried fod modelau posib gan Barnes (2015) gellir dilyn i integreiddio’r cyfrifoldebau, megis y model ‘thema seiliedig’, sy’n debygol o sicrhau cynnydd academaidd disgyblion yn ôl yr arbenigwr, ac felly’n ymateb i ofynion y llywodraeth.
Allweddol yw nodi mi fydd y cyfrifoldebau yma’n hanfodol yn dilyn cyflwyniad terfynol y cwricwlwm newydd yng Nghymru, i sicrhau datblygiad sgiliau hanfodol, megis iaith lafar, i baratoi canran uchel o ddisgyblion ar gyfer swyddi anhysbys y dyfodol (APADGOS, 2014). Yn dilyn cyhoeddiadau Estyn, Llywodraeth Cymru, ynghyd a chyhoeddiadau eraill gwelir fod cefnogaeth eang ar gyfer hyn, wrth hefyd gofio fod angen sicrhau fod y cysylltiadau’n addas ac yn hybu datblygiad pob unigolyn, er yr hyn noda rhai “that it lacks rigour and subject and pupils may not develop subject-specific skills” (Kelly a Stead, 2013, t. 5).
Nid oes amheuaeth fod addysgu’n drawsgwricwlaidd gyda’r cyfrifoldebau yn wraidd iddo yn fanteisiol iawn pan mae’r cynllunio’n addas, gan gynigir y ffyrdd yma o addysgu cyfleoedd heriol i sicrhau mae disgyblion yn cyrraedd eu llawn botensial (Rose, 2009). Er hynny, pwysig yw cofio, er mwyn sicrhau hyn mae angen i wybodaeth a dealltwriaeth pwnc athrawon fod o safon, a phe bai eu gwybodaeth pwnc yn wan, tebygol yw hyn i effeithio ar gyraeddiadau'r plant. O bosib gall gwybodaeth pwnc fod yn wan oherwydd diffyg hyfforddiant personol, diffyg hyder, neu ddiffyg profiad, megis yn y cyfrifoldeb ‘Cymhwysedd Digidol’ gan mai prin iawn o athrawon ar hyn o bryd sydd wedi derbyn yr addysg hon yn bersonol. Rhaid nodi felly, er mae gwybodaeth pwnc dwfn yn sicrhau addysg o safon, i’r gwrthwyneb ceir diffyg gwybodaeth pwnc effaith arwyddocaol iawn ar addysg disgyblion (Aloisi et al, 2014). Er hynny pwysig yw cofio mae cyfrifoldeb ydynt ac felly mae’n allweddol i sicrhau fod gwybodaeth pwnc athrawon yn cyrraedd safonau boddhaol o leiaf, i sicrhau cyrhaeddir safonau SAC, a gofynion cwricwlaidd.
Gan gofio mai cyfrifoldebau yw’r rhain, a hynny’n gyfrifoldeb trawsgwricwlaidd, nid yn unig mae angen i wybodaeth pwnc yr athro fod yn dda gyda’r cyfrifoldebau, mae’n hefyd yn bwysig iddynt sicrhau bod eu gwybodaeth pwnc ar draws y cwricwlwm yn dda. Enghraifft o hyn yw sicrhau cysylltiadau o’r cyfrifoldebau gyda chyfrifoldeb arall sef ADCDF, elfen allweddol o’r cwricwlwm sydd yn gyfrifoldeb i bawb sicrhau fod eu gwersi yn cysylltu gyda themâu ADCDF, megis ‘amgylchedd naturiol’, gan ddengys dealltwriaeth glir yn y cynllunio, a’r addysgu ar draws y cwricwlwm cyfan (Williams, 2003). Yn bosib gall sicrhau cysylltiadau o’r fath fod yn heriol, fodd bynnag mae’r ddau’n gyfrifoldebau allweddol, a golyga cynllunio priodol bydd cyfle i sicrhau cyraeddiadau academaidd gyda’r plant gan fydd y themâu ADCDF medru sicrhau cyfleoedd i blant ddysgu mewn gwahanol amgylcheddau megis yr awyr agored sy’n allweddol wrth i hyn hybu sgiliau cyfathrebu plant (Siencyn, 2010). Ymateb i sylwad parhaus Estyn (2013) mae hyn, sy’n nodi’n gyson ynglŷn â diffyg cynnydd plant sydd o gartrefi di-gymraeg, elfen sydd  bellach i weld fwyfwy mewn canran uchel o ysgolion, ac felly elfen sydd angen datblygu ar draws y cwricwlwm.
Rhaid cofio felly er mae heriau i’r fath yma o addysgu, mae sicrhau’r cysylltiadau yma’n atgyfnerthu dealltwriaeth a chyfoethogi dysgu blaenorol, fodd bynnag mae angen i’r addysgu fod yn ysbrydoledig i sicrhau’r effaith gorau ar addysg y plant (Hayes, 2010). Allweddol yw sicrhau cysylltiadau bywyd dyddiol i’r  plant ddatblygu’r sgiliau nid yn unig ar gyfer y presennol, ond hefyd ar gyfer y dyfodol (APADGOS, 2013). Golygir cynllunio ac addysgu o’r fath pe bai’r cynllunio’n wan neu’r athro’n osgoi’r cysylltiadau a’r cyfleoedd yma, gan fod hyn mor agos i’r plentyn yn system ‘Ecolegol’ Bonfenbrenner, mi fydd hyn yn dylanwadu’n gryf ar yr unigolion yn y dyfodol, ac o bosib yn achosi rhwystrau dyddiol iddynt (Defis a Hopwood, 2017).
Wrth ystyried hyn, pwysig yw cofio pwysigrwydd asesu’r disgyblon yn barhaus a datblygu’u sgiliau meddwl. Allweddol yw cofio disgwylir y cyfrifoldebau hybu annibyniaeth, sgiliau datrys problem a sgiliau cydweithio sy’n allweddol yn ôl Donaldson (2015) ac oherwydd pwyslais Vygotsky fod “bron 80% o’r hyn mae plant yn dysgu oddi wrth ei gilydd” (APADGOS, 2010). Yn gysylltiedig gyda’r elfen o gynllunio a gwybodaeth pwnc athrawon mae asesu dealltwriaeth plant yn dilyn y ffyrdd yma o asesu gyda manteision a chyfuniadau. O bosib bydd y plant eisoes wedi dysgu’r sgiliau trawsgwricwlaidd sy’n rhan o’r wers megis creu pictogram, gan ddefnyddio rhaglen ‘jit’, sydd yn hybu’r tri chyfrifoldeb megis llafar, wrth i’r plant cyfathrebu gyda’i gilydd wrth gasglu’r data. Gan mae’n debygol mai cyfoethogi’r sgiliau sy’n digwydd yn ystod gwersi trawsgwricwlaidd mae’n allweddol i barhau gydag asesu, er hyn asesu ffurfiannol, sef yr asesu yn y man a’r lle sy’n debygol o fod yn fwyaf addas. Asesu ffurfiannol yw’r asesu parhaus, mae athro yn ei wneud  i ddatblygu dealltwriaeth unigolion o’r gwaith, wrth wneud newidiadau pe bai angen i sicrhau mae’r unigolion medru datblygu, sy’n allweddol yn ôl Black a Wiliam (1998) gan fod y fath yma o asesu’n debygol o ddatblygu dysgu’r plant, er hynny rhaid cofio pwysigrwydd y profion cenedlaethol yn yr ysgol, sef ffurf o asesu’n grynodol.
Er cred rhai bod asesu crynodol sef asesu ar ddiwedd gwaith yn fanteisiol, mae asesu ffurfiannol yn sicrhau fod athrawon yn ymwybodol o ddealltwriaeth plant yn gyson. Wrth asesu, mae modd sicrhau bod athrawon yn ymwybodol bod yr unigolion yn deall cysyniad y gwaith, boed yn rheol gramadeg, elfen o ymresymu, neu’n elfen o gymhwysedd digidol, neu pe bai wedi dysgu elfen o waith, a methu ei drosi i wahanol sefyllfaoedd, megis sefyllfaoedd dyddiol. Allweddol yw  asesu a monitro plant, gan noda Estyn (2017) dylai plant medru trosglwyddo sgiliau llythrennedd i sefyllfaoedd pob dydd, gyda phwyslais hefyd ar bwysigrwydd sgiliau canolbwyntio plant wrth ymdrin â rhifedd gan ddangos agwedd bositif tuag at y gwaith, sy’n bwrpasol ar gyfer eu hoedran (Estyn, 2017). Gyda’r cwricwlwm newydd ar frig y sector addysg bydd asesu o’r fath yn sicrhau cyfleoedd i gyrraedd pedwar diben y cwricwlwm newydd wrth i asesu a chynllunio o safon sicrhau bydd yr unigolion yn rhai hyderus ac uchelgeisiol (Donaldson, 2015).
I gyd-fynd a’r hyn nodwyd golyga addysgu o’r fath fod cyfleoedd i sicrhau addysg o safon wrth i’r dull yma o addysg sicrhau cyfleoedd eang i blant ar draws yr ysgol gynradd ddysgu drwy ddilyn arfer dda’r Cyfnod Sylfaen, drwy sicrhau profiadau wrth wneud, gydag amrywiaeth o brofiadau i ddysgu’n uniongyrchol. Manteisiol iawn yw hyn yn ôl rhai gan fod dysgu gweithredol sef dysgu drwy wneud yn sicrhau bod plant yn datblygu sgiliau allweddol wrth iddynt dyfu ac ar gyfer eu dyfodol (APADGOS, 2008), gydag athrawon sy’n cynllunio amgylcheddau sy’n galluogi plant i ddatblygu sgiliau hanfodol dangos rhagoriaeth (Grigg, 2014). Wrth gofio hyn, holl bwrpas y cwricwlwm newydd yw sicrhau cysylltiadau trawsgwricwlaidd ac i ddatblygu sgiliau hanfodol. O bosib manteisiol iawn yw dysgu gweithredol oherwydd mae’r profiadau uniongyrchol medru sicrhau profiadau dyddiol i’r plant ddatblygu’r tri chyfrifoldeb trawsgwricwlaidd, boed ar lawr y dosbarth, neu’n taith addysgol i siop leol. Rhaid cofio pwysleisia Donaldson (2015) pwysigrwydd amgylcheddau dysgu, a phwrpas i weithgareddau le disgwylir i athrawon sicrhau mae’r profiadau’n cyfoethog gyda’r cyfrifoldebau’n rhan annatod ohonynt ac nid elfennau ychwanegol i wers neu weithgaredd. Mi fydd dysgu o’r fath yn debygol o gyrraedd amrywiaeth o ddibenion Donaldson wrth i blant gyflawni amrywiaeth o ofynion cwricwlaidd, gan ddangos datblygiad academaidd.
Ar un llaw gyda’r cwricwlwm newydd yn parhau i ddatblygu, pwysig yw nodi pwysigrwydd llais y plentyn wrth i athrawon cynllunio ar eu cyfer. Cysyllta hyn yn glir gyda gofynion hawliau plant gan fod ganddynt ‘llais’ i ddweud yr hyn sy’n effeithio arnynt wrth dderbyn addysg o safon (CCUPH, 2010). Wrth ystyried hyn pwysig felly yw cofio cynnwys y cyfrifoldebau fel rhan allweddol o’r gwersi, oherwydd ar y llaw arall o bosib mi fydd cynllunio allweddol gan y plant medru rhwystro cynnwys y cyfrifoldebau yma. Er hynny gwelir arfer dda o’r fath yma o ddysgu’n weithredol mewn ysgol yn ardal Treforys, Abertawe, le magwyd yr ysgol y dull yma’n ddiweddar, le mae llais y plentyn yn allweddol i ennyn diddordeb, wrth iddynt ddatblygu’r profiadau sydd o ddiddordeb iddynt, le gwelir y cyfrifoldebau’n dod fel rhan naturiol o’r wers gyda llais y plant yn cyfoethogi’r dysgu’n blaenorol, wrth eu dysgu mewn gwahanol sefyllfaoedd a chyd-destunau.
I gyd-fynd a hyn gwelir arfer dda o ddysgu gweithredol yn Reggio Emilia, sef ran benodol o’r Eidal, le adnabuwyd yr arfer dda hon fel dull Reggio Emilia. Hyba’r dull hwn amrywiaeth o sgiliau gyda phwyslais enfawr ar lythrennedd a rhifedd personol plant wrth iddynt ddysgu’n weithredol yn y blynyddoedd cynnar, le arweinir y dull gan y plant, gyda llythrennedd a rhifedd yn datblygu fel rhan annatod o’r dysgu wrth i’r plant ymchwilio ac adfyfyrio ar eu dysgu (http://www.aneverydaystory.com/beginners-guide-to-reggio-emilia/main-principles/). Er hynny mae rhaid cofio yng Nghymru mae Cymhwysedd Digidol yn gyfrifoldeb sy’n gyfartal â llythrennedd a rhifedd ac felly wrth ystyried unrhyw elfen o ddysgu gweithredol mi fydd angen sicrhau bydd y tri chyfrifoldeb gyda chysylltiadau clir, er ni fydd angen y tri ohonynt i gysylltu gydag un wers yn benodol oherwydd o bosib mae ffocws penodol i rai gwersi. Rhaid ystyried fod potensial gan bob gwers i hybu elfennau o’r cyfrifoldebau gyda thystiolaeth gadarn i gyd-fynd â hyn, le gwelir mewn un erthygl “evidence suggests that active engagement with music can improve mathematical performance” (Hallman, 2010, t. 275).
Yn gysylltiedig gyda hyn holl bwrpas y cyfrifoldebau yw gwella a chynyddu safonau ac i wneud hyn mae angen i athrawon cofio nid yw pob disgybl yn dysgu ar yr un lefel ac felly mae angen iddynt barhau i sgaffaldio eu dysgu i sicrhau nid ydynt yn colli diddordeb, neu i’r gwrthwyneb yn colli hunanhyder, ac felly’n dilyn damcaniaeth Vygotsky sef yr elfen ‘parth datblygiad procsimol.’ Wrth sgaffaldio, allweddol yw cofio defnyddio amrywiaeth o strategaethau a dulliau dysgu, boed yn dilyn cynlluniau mathemateg megis ‘Rhifau Rhagorol’, neu’n ymwneud â strategaethau cwestiynu ‘Tacsemomeg Bloom.’ Yn debyg, pwysig yw cofio fod tystiolaeth gadarn ynglŷn â sut mae bechgyn yn dysgu orau, gyda thystiolaeth yn pwysleisio bod bechgyn yn debycach o ddysgu drwy wneud, ac arbrofi gydag un clip fideo gan Estyn (2017) yn pwysleisio pwysigrwydd treialu pethau newydd i geisio hybu brwdfrydedd plant yn y meysydd yma. Pwysig yw sicrhau cyfleoedd le maent yn datblygu’r sgiliau gydol oes yma, oherwydd hebddynt mi fydd yn debygol iddynt fethu datblygu sgiliau hanfodol sefyllfaoedd dyddiol, megis sgiliau Codio, le gwelir canran uchel o swyddi gwag ar hyn o bryd oherwydd diffyg sgiliau sydd gan bobl yn y maes.
Cysyllta hyn yn gryf gyda’n gweledigaeth fel gwlad wrth gofio mai codi safonau yw cenhadaeth ein cenedl (Williams, 2017). Felly pwysig yw cofio mi fydd llais y plentyn yn allweddol wrth gynllunio, fodd bynnag mae’n gyfrifoldeb ar athrawon sicrhau nid ydynt yn amddifadu’r disgyblion rhag sgiliau bydd angen arnynt trwy gydol eu hoes, ac felly bydd angen sicrhau cyfleoedd bywyd dyddiol fel rhan o’r cwricwlwm. Er mae hyn medru fod yn anodd ar adegau oherwydd materion megis prinder amser, gyda’r cwricwlwm newydd yn debygol o waredu cyfnodau ysgol, gobeithir gwelir mwy o gyfleoedd yn hybu dysgu gweithredol i sicrhau ni fydd plant y genedl hon dan unrhyw anfantais yn eu dyfodol.
I ddod a’r drafodaeth i ben mae’n bwysig cofio ac ystyried yr holl bwyntiau trafodwyd, a sicrhau mi fydd y cyfrifoldebau bellach yn rhan allweddol o wersi a gweithgareddau yn yr ysgol gynradd.
O brofiad personol mae sicrhau cysylltiadau'r cyfrifoldebau eisoes yn allweddol yn y ddwy ysgol addysgwyd ynddynt yn ystod cyfnodau profiadau addysgu proffesiynol. Fodd bynnag, rhaid cyfaddef nid oedd hyn yn rhwydd o’r man cychwyn gan fod disgwyliadau unigolion medru fod yn wahanol o ran y cyfrifoldebau, ac felly awgryma hyn nid yw disgwyliadau ac argymhellion y llywodraeth yn hollol glir. Ar yr un llaw roedd sicrhau cysylltiadau Cymhwysedd Digidol medru fod yn anodd oherwydd diffyg gwybodaeth yn y sector o’r hyn roedd yn ddisgwyliedig, a hefyd diffyg profiad personol o’r maes, er hynny disgwylir i blant ymgymryd â thechnoleg yn debyg i sut byddent â phensil (Dawes a Smith, 2014). Fodd bynnag, rhaid cofio mae diffyg gwybodaeth pwnc o’r fath a gwelir yn ystod gyfnodau’n arsylwi athrawon profiadol, medru rhwystro plant rhag datblygu, er hynny gyda hyfforddiant o safon a disgwyliadau clir gan y llywodraeth, o bosib mi fydd gan fwy o athrawon hyder yn dysgu’r tri chyfrifoldeb. I’r gwrthwyneb heb dderbyn hyfforddiant o safon, boed yn gyrsiau i athrawon profiadol neu fel rhan o gwrs gradd darpar athrawon maent yn bosib mi fydd eu diffyg hunanhyder a gwybodaeth pwnc, oherwydd sefyllfa’r y sector yn y gorffennol, yn debygol i drosglwyddo i’r disgyblion. Fodd bynnag, mae rhaid cofio gan mai cyfrifoldebau yw rhain dylai athrawon fod yn ymwybodol mi fydd ganddynt o leiaf un aelod o staff addysgu yn arwain a gydag arbenigedd yn y cyfrifoldebau gwahanol, ac felly disgwylir iddynt fedru arloesi yn y maes a medru cefnogi staff gydag agweddau maent wedi derbyn hyfforddiant ynddo, le gwelir mewn un cylchgrawn mai arweiniant cadarn sy’n sicrhau ansawdd (Prifysgol Cymru, 2018).
Heb os nac oni bai, cysyllta’r elfen o asesu yn glir i’r hyn wrth i athrawon medru asesu dysgu’r plant droeon, wrth gyfoethogi sgiliau, rhywbeth sy’n allweddol o brofiad personol ac yn ôl Estyn (2011) gan fod angen i blant ymarfer a chymhwyso sgiliau maent yn caffael i sicrhau llwyddiant.
Buaswn i yn y dyfodol yn parhau gyda’r hyn gwnaethpwyd yn ystod y cyfnod PAP diweddaraf, sef cynnal cylchdro o weithgareddau yn hybu elfennau o’r cyfrifoldebau trawsgwricwlaidd drwy waith thema. Llwyddiannus iawn oedd hyn ac er nid oedd pob gweithgaredd yn hybu pob cyfrifoldeb, roeddent yn atgyfnerthu o leiaf un ohonynt gyda chysylltiadau cryf gyda’r cwricwlwm cenedlaethol, gan hybu sgiliau megis datrys problemau. Cynhaliwyd hyn yn nosbarth CA2 yr ysgol ac o ganlyniad yn dilyn arfer dda’r Cyfnod Sylfaen wrth hefyd asesu’r grwpiau i sicrhau cynnydd.
 Trafodwyd golyga diffyg gwybodaeth pwnc y tebygrwydd o atal plant rhag cyrraedd eu potensial, ac yn debyg i hyn heb wybodaeth pwnc personol, anodd iawn fydd asesu dealltwriaeth yr unigolion yn y dosbarth. Er hynny wrth asesu mae amrywiaeth o strategaethau ar gael ac yn y dyfodol wrth gychwyn ar yrfa yn y sector addysg buaswn yn sicrhau defnydd eang o’r strategaethau yma, a’u cysylltu gydag elfennau megis deilliannau neu lefelau dysgu i addasu a datblygu gwaith y plant. Yr hyn sydd angen sicrhau yn y dyfodol yw cysylltu’r cyfrifoldebau’n addas, gan selio gweithgareddau arnynt ac nid yn eu hychwanegu’n er mwyn sicrhau’r cysylltiad fel gwelir yn ystod arsylwadau, ac i sicrhau hyn mi fydd angen i Lywodraeth Cymru a’r cwricwlwm newydd bwysleisio’u pwysigrwydd a phrif bwrpasau’r cyfrifoldebau.
I gloi, pwysig yw cofio bydd disgwyliadau'r tri chyfrifoldeb yn bwysicach fyth yn dilyn cyflwyniad y ddarpar gwricwlwm yng Nghymru. Allweddol yw nodi disgwylir i’r sector torchi llewys a chofio nid elfennau ychwanegol yw’r cyfrifoldebau, wrth iddynt baratoi disgyblion ar gyfer eu dyfodol gan ganolbwyntio ar godi safonau yn gyfan gwbl.

